kardosdrur/scandi-wiki huggingface dataset:
John Young

John Watts Young (24. september 1930 - 5. januar 2018) var en amerikansk astronaut. Young var en af 12 mennesker, som har sat fod på Månen, og han var en af tre, som er rejst til Månen 2 gange (de to andre er James Lovell og Eugene Cernan). 

John Young fløj som den første fra sit hold, men han var ved at miste sit job hos NASA efter sin første rumflyvning. På Gemini 3 havde han nemlig smuglet en sprængt oksekødssandwich med. Jordkontrollen var bekymret for, om krummerne blev indåndet eller kortsluttede instrumenterne.

Som kaptajn på Apollo 16 afprøvede han månejeepens evner i the Lunar Grand Prix og kom op på 18 km/t (det hurtigste køretøj på Månen ifølge Guinness Rekordbog). Efter at medastronauten Charlie Duke havde brugt 20-30 minutter på at bore et dybt hul til et varmeudstrømningseksperiment, snublede John Young i kablet og flåede trådene ud af stikket. Stikket kunne ikke repareres med astronauthandsker på, så instrumentet kunne ikke sende målingerne hjem til Jorden.

John Young var kaptajn på den første rumfærgemission STS-1 – Columbia. Normalt opsendes en ny bemandet rumfartøjstype ubemandet første gang, men rumfærgens jomfruflyvning var bemandet. Man havde ikke tidligere anvendt faststofraketter til bemandede rumfartøjer og genbrugsvarmeskjoldet bestående af 30.761 keramiske kakler var også uprøvet. På STS-1 mistede Columbia 16 kakler, og som medlem af den allerførste rumfærgeflyvning fik John Young Congressional Space Medal of Honor en måned efter jomfruflyvningen. De fleste modtagere af Congressional Space Medal of Honor har fået den posthumt efter at være omkommet i deres rumfartøjer. 

John Young er den første person der har været i rummet seks gange, hvilket skete den 28. november 1983 med STS-9 – Columbia med det første Spacelab.

Eksterne henvisninger 
 John Young  
 NASAs biografi om John Young

Astronauter fra USA
Månevandrere
Queich

Queich er en flod i  den tyske delstat Rheinland-Pfalz, og en af Rhinens bifloder  fra venstre med en længde på 52 km. Den har sit udspring i Wasgau i den sydlige del af Pfälzer Wald ved Hauenstein og munder ud i Rhinen ved Germersheim. Sammen med floderne Speyerbach, Lauter og Schwarzbach afvander den Pfälzer Wald. Floden løber gennem byerne Landau, Germersheim og Annweiler.

Rhinens bifloder
Floder i Rheinland-Pfalz
Predator

Predator er det engelske ord for 'rovdyr' og kan henvise til flere emner:

Biologi 
 Prædation - Det forhold, der består mellem rovdyr og byttedyr.
 Predator X - et havrovdyr, der levede i juratiden

Film 
 Predator (film), en film fra 1987
 Predator 2, en sequel fra 1990
 Alien vs. Predator, en film fra 2004
 Aliens vs. Predator: Requiem, en film fra 2007
 Predators, en film fra 2010
 The Predator, en film fra 2018

Musik 
 Predator (album), et album af Accept
 The Predator, et album af Ice Cube
 The Predators (japansk band) - et band fra Japan
 The Predators (australsk band) - et band fra Australien

Militærterminologi 
 Predator SRAW, et missilsystem udviklet af Lockheed Martin
 MQ-1 Predator, en UAV (en drone) taget i anvendelse 1995
 RQ-9 Predator B, en UAV (en drone) taget i anvendelse 2001 og nu kendt som MQ-9 Reaper
 Predator C, en UAV (en drone), også kendt som General Atomics Avenger

Sport 
 Adidas Predator, en serie fodboldstøvler
 Nashville Predators, et amerikansk ishockeyhold
 Northwestern Predators, et australsk fodboldhold
 Orlando Predators, et amerikansk fodboldhold
Joey Moe

Joey Lanni Moe Lynghave (født 8. juni 1985 i København) er en dansk-hawaiiansk pop og R&B-sanger, sangskriver og producer. Joey Moe blev som 17-årig opdaget af produktionsselskabet Nexus Music (som bl.a. består af pop/rap-duoen Nik & Jay) og debuterede med albummet MoeTown i 2006, hvorfra nummeret "Flip It (Like a DJ)" blev et hit. I 2009 modtog Joey Moe platin for singlen "Yo-Yo", der har solgt mere end 40.000 eksemplarer. Sangen har desuden rekorden for flest uger på den danske klubhitliste, Dancechart, med 48 uger.

Liv og karriere

Tidligt liv 
Joey Moe er søn af en dansk far og en hawaiiansk mor med forbindelse til Samoa. Moderen, sangerinden Lupe Moe, har sammen med sin lillesøster, Lei Moe sunget kor for et stort antal danske musikere, heriblandt Peter Belli, Anne Linnet, Thomas Helmig, Tommy Seebach og Brødrene Olsen. Joey Moe er opvokset på Amager, hvor han gik i folkeskole lidt udenfor området og efterfølgende på musikskolen Sankt Annæ Gymnasium.

I 1996 opdagede Joey det amerikanske boyband, Backstreet Boys, som gjorde et stort indtryk på ham. Han fik tatoveret inskriptionen 96 på sit ene håndled og 06 på det andet som hyldest til året 2006, da det var dette år, han fik udgivet sit første album. 

Da Joey Moe var 10 år gammel, startede han sit eget boyband, Nothing Special, hvor blandt andet Theis Keller (senere kendt i TV2s Popstar i bandet Fu:el) var med i. Bandet gik senere i opløsning.

Gennembrud 
Efter opløsningen af Joey's band Nothing Special valgte Joey at forsætte med musikken. Han fandt sammen med rapperen Jinks, som han begyndte at samarbejde fast med. Det lykkedes senere Joey at få stor opmærksomhed med pladeselskabet Nexus Music, som blandt andet har kunstnere som Nik & Jay og Burhan G, samt producerne Jon & Jules.

I 2009 udgav Joey Moe singlen "Yo-Yo", der toppede dance-charten i 48 uger og har senere modtaget platin for singlen. Sangen var den syvendebedst sælgende sang i 2009. Derudover modtog han Voice Prisen '09. I februar 2010 udgav han en engelsksproget version af "Yo-Yo" udgivet af det internationale pladeselskab Universal; singlen er senere blevet udgivet i Tyskland, Østrig, Polen, Schweiz og Sverige.

I 2014 skiftede Joey Moe navn til Dominik Konstantin Meyer Damgaard. Den 6. juli 2015 blev Joey Moe far til sønnen Elion Phelix, som han har sammen med kæresten Zenia.

Uddannelse 
Sankt Annæ Gymnasium (2001 - 2004)

Diskografi

Album

EP'er=
Vintertid (2019)

Singler

Som gæstesanger

Sangskrivning 
2009: "Befri dig selv" (Basim – Befri dig selv)
2006: "Den jeg er", "Når du danser for mig", "Drømmepigen", "Mit nye move" og "Tro på dig selv" (Nicolai – Nicolai)
2007: "Du er en stjerne" (Nicolai – Stage 2)
2011: "Decibel" (Malou Navarana)
2012: "I nat er der kun musik" (Stilettos)

Kilder

Eksterne henvisninger 

 
 
 

Sangere fra Danmark
Personer fra Amager
Studenter fra Sankt Annæ Gymnasium
Moderne R&B-sangere
My Last Serenade

My Last Serenade er Joey Moes anden singleudgivelse fra albummet MoeTown.
Sangen er oprindelig skrevet til hans daværende kæreste.

Sangen er en ballade der handler om smerten ved at miste

Singler fra 2006
Joey Moe
Årslev (Aarhus)

Årslev er en vestlig bydel af Aarhus. Årslev var førhen en landsby.

Historie 
Bebyggelsen menes ifølge lokalhistorikeren August F. Schmidt grundlagt i det 4. eller 5. århundrede og blev i 1203 skrevet Arsløf.

Årslev landsby bestod i 1682 af 14 gårde. Det samlede dyrkede areal udgjorde 534,9 tønder land skyldsat til 105,19 tønder hartkorn. Dyrkningsformen var trevangsbrug.

Årslev er i dag næsten sammenbygget med bydelen Brabrand. Indtil kommunalreformen 1. april 1970 hørte Årslev til Brabrand-Årslev Sognekommune. Centralt ligger Årslev Kirke, der i Folkekirkens terminologi betegnes Sønder Årslev Kirke for at undgå forveksling med Årslev ved Randers.

Geografi 
Vest for landsbyen ligger Årslev Kro. Mod syd ligger et nybygget parcelhuskvarter samt Årslev Engsø med tilhørende naturområder.

Landsbypræget blev i nogen grad forstyrret med en udvidelse af den daværende hovedvej 15 i 1961, idet en del gårde blev revet ned. I de første år af det 21. århundrede blev Årslev afskåret fra en stor del af sine marker ved anlæg af motorvejen Brabrand-Låsby med tilhørende tilkørselsanlæg. I 2007 påbegyndtes anlægget af Logistikparken Aarhus - Nordeuropas største transportcenter samt et større lagerkompleks for Dansk Supermarked -, på landsbyens tidligere jorder.

Kunstmaleren Jens Hansen-Aarslev levede det meste af sit liv i Årslev, hvor en lille vej er opkaldt efter ham.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Eksterne henvisninger 

Bydele i Aarhus
Gheorghe Florescu

Gheroghe Florescu (født 21. maj 1984) er en rumænsk fodboldspiller, der spillede i FC Midtjylland fra januar 2008 og frem til årsskiftet 2009/2010. Sommeren 2010 blev han solgt til dfen russiske klub Alania Vladikavkaz, som han har været udlejet til hele foråret 2010. 

Han er offensiv midtbanespiller og har tidligere spillet i Torpedo Moskva og FC Midtjylland.

Eksterne henvisninger 

Fodboldspillere fra Rumænien
Fodboldspillere fra FC Midtjylland
Lodi

Lodi er en italiensk by i regionen Lombardiet, lidt sydøst for Milano, og blev provinshovedby ved dannelsen af provinsen Lodi i 1992.

Byen, der har  indbyggere, ligger ved floden Adda, og meget af den økonomiske aktivitet er baseret på fødevareproduktion og -forædling.

Størstedelen af befolkningen er kristne: der er en katolsk bispedømme og en rumænsk ortodokse samfund. Den katolske biskop i byen er Maurizio Malvestiti.

Kildeangivelser

Eksterne henvisninger 

Byer i Lombardiet
Lodi (provins)
Egmont Manga & Anime

Egmont Manga & Anime (EMA) er en af de største mangaforlag i Tyskland. Da manga boomede i Tyskland omkring årtusindskiftet oprettede Egmont-gruppen, der ejes af danske Egmont Foundation i 2000 EMA som et nyt datterselskab for dets mangaprogram, der hidtil var udkommet hos Egmont Ehapa. Siden 2003 er EMA en del af EGMONT Verlagsgesellschaften i Köln.

Historie 
Egmont-koncernen har været aktiv på det tyske marked siden 1951, hvor datterselskabet Egmont Ehapa oprettedes. Denne udgav Disney-serier og senere også Asterix og Lucky Luke. I 1991 opkøbtes Reiner Feest Verlag, og under dette navn udgav forlagshuset i februar 1994 sin første manga, Appleseed. Flere mangaer fulgte, men det store gennembrud kom først i 1997/1998 med Sailor Moon.

I 2000 udgav Ehapa for første gang manga med japansk læseretning (fra højre mod venstre) i form af Wedding Peach. I oktober samme år oprettedes selskabet Egmont Manga & Anime. Forlagschef fra starten var og er Georg F.W. Tempel, der som tidligere chefredaktør for trendtemaer hos Ehapa allerede var ansvarlig for de tidligere mangaudgivelser. Som første tyske manga-forlag har EMA en rådgiver placeret i Japan og derved ved kilden for forlagets udgivelser.

I 2001 fulgte Weiß Kreuz som den første anime i samarbejde med Anime-Virtual under mærket IKASU. I 2002 blev EMA atter indlemmet i Ehapa, men mærket blev beholdt. I 2003 skete der en sammenslutning af flere selskaber i Ehapa-koncernen såvel som en fusion med EGMONT Verlagsgesellschaften. Dette bevirkede, at EMA og Ehapa Comic Collection (ECC) flyttede til Köln. ECC er ansvarlig for udgivelse af tegneserier fra Ehapa og ledes siden fusionen i 2003 også af Georg F.W. Tempel. 

I 2003 – 2005 organiserede EMA sammen med foreningen Animexx det årligt i Kassel stedfindende animetræf Connichi.

Udgivelser 
Udover de ovenfor nævnte eksempler har Egmont også udgivet en række andre serier, og der udsendes fremdeles 10-12 bind af forskellige serier hver måned. Det aktuelle program fremgår af den officielle hjemmeside, hvor den halvårlige udgave af programmet Shinkan også er at finde.

Eksterne henvisninger 
 Officiel hjemmeside 
 Officielt forlagsforum 

Egmont Fonden
Forlag fra Tyskland
EUC Syd

EUC Syd, med hovedkontor i Sønderborg, har erhvervsuddannelser, akademiuddannelser, HTX (teknisk gymnasium), IB (International Baccalaureate) samt efteruddannelser og AMU-kurser.

Der er afdelinger i Aabenraa, Haderslev, Tønder og Sønderborg.

Erhvervsuddannelse 
På EUC Syd tilbydes følgende erhvervsuddannelser:

Højere Teknisk Gymnasium 
På EUC Syd kan man tage en HTX i de fire byer: Aabenraa, Sønderborg, Haderslev og Sønderborg.

Følgende studieretninger tilbydes:

På HTX er følgende fag obligatoriske uanset studieretning:

 Biologi på C-niveau
 Dansk på A-niveau
 Engelsk på B-niveau
 Fysik på B-niveau
 Idéhistorie på B-niveau
 Kemi på B-niveau
 Kommunikation/it eller informatik på C-niveau
 Matematik på B-niveau
 Samfundsfag på C-niveau
 Teknikfag på A-niveau
 Teknologi på B-niveau

International Baccalaureate 
I Sønderborg på EUC Syd kan man tage et IB Diploma. Man kan tage Pre-IB og IB.

Efteruddannelse 
Følgende efteruddannelser tilbydes på EUC Syd:

Kilder og henvisninger 

 EUC Syds hjemmeside 

Uddannelsesinstitutioner i Danmark
Tekniske gymnasier i Danmark
Gymnasiale uddannelser
Gymnasier i Danmark
Erhvervsuddannelse i Danmark
Erhvervsuddannelser i Danmark
Teknisk gymnasium i Danmark
International Baccalaureate schools in Denmark
International Baccalaureate
Speyerbach

Speyerbach  er en flod i den tyske delstat Rheinland-Pfalz, og en af Rhinens bifloder  fra venstre med en længde på 60 km. Den  har sit udspring ved Elmstein i Pfälzer Wald og løber gennem byerne Neustadt an der Weinstraße og Lambrecht. Floden munder ud i Rhinen ved Speyer. 

Speyerbach har et afvandingsområde på 596 km² og vandføringen ligger normalt mellem 1 og 5 m³/s, men nogle gange kan store nedbørsmængder føre til meget højere vandføring. Det højeste som er målt er 19,5 m³/s i 1978.

Rhinens bifloder
Floder i Rheinland-Pfalz
Baios

I græsk mytologi var Baios Odysseus' styrmand.  Han blev begravet ved en bugt nær Napoli, som blev opkaldt efter ham: Baiae.

Personer i græsk mytologi
Rehbach

Rehbach er en flod i  den tyske delstat Rheinland-Pfalz og er én af Rhinens bifloder fra venstre med en længde på 25 km. Floden har ikke et egentligt udspring, men bliver dannet i byen Neustadt an der Weinstraße, hvor floden Speyerbach deler sig, og 1/3 af vandet danner Rehbach . Floden løber nordøstover gennem Haßloch, Böhl-Iggelheim, Schifferstadt, Limburgerhof og Neuhofen, før den mellem Altrip og Ludwigshafen munder ud i Rhinen. 

Rhinens bifloder
Floder i Rheinland-Pfalz
Sut den op fra slap

Sut den op fra slap er en sang af den danske gruppe Suspekt fra albummet Prima Nocte

Sangen er delt op i to dele.

Den første del handler om sangerens potensproblemer, og om hvorledes kvinden ved hjælp af blandt andet orale ydelser kan hjælpe manden med problemet.

Anden del af sangen er mere et manifest af Suspekt's status, en slags ode til sig selv.

Sange fra Danmark
Suspekt
Mauro Gianetti

Mauro Gianetti (født 16. marts 1964 i Lugano) er en schweizisk sportsdirektør, og en tidligere rytter i professionel landevejscykling.

Eksterne henvisninger  

 

Mandlige cykelryttere fra Schweiz
Personer fra Lugano
Dirk De Wolf

Dirk De Wolf (født 16. januar 1961 i Aalst) er en tidligere professionel landevejscykelrytter fra Belgien.

Eksterne henvisninger

Mandlige cykelryttere fra Belgien
Lecco

Lecco er en italiensk by og kommune med ca. 47.000 indbyggere i hele kommunen, beliggende i bunden af den østlige gren af Comosøen. Byen er også hovedby i provinsen Lecco.

Floden Adda, som løber ind i Comosøens nordlige ende, løber videre fra søen ved Lecco på sin vej mod Po.

Byer i Lombardiet
Comosøen
Lecco (provins)
Fleece

Fleece, eng. fårepels eller fåreuld, korrekte oprindelige betegnelse Polar Fleece ®. I 1979 opfundet af den amerikanske virksomhed Malden Mills. Man vidste ikke på daværende tidspunkt at varemærket ville give ophav til en tøjtype. Er fremstillet af en type plastic -mikrofibre, og kan bl.a. fremstilles af brugte plastic (PET) flasker. 

Fleecen (udtales "fliis" og ikke "flis") har nogle af uldens bedste egenskaber, heraf navnet, og er stort set uovertruffen i isoleringsegenskaber pga. dens høje luftindhold (kun luft kan varmeisolere). Bruges primært til trøjer men også bukser, undertøj, vanter, huer m.m.

Findes primært i 4 tykkelser: Microfleece, 100, 200, 300, med 300 som den tykkeste kvalitet.

Fordele 
 Blødt og meget varmeisolerende
 Hydrofob, hvilket betyder at det tørrer meget hurtigt, er varmeisolerende også når det er vådt. Kan kun opsuge ca 1% af sin vægt i vand
 Er åndbart dvs. svedtransporterende. Sved transporteres hurtigt ud til overfladen og fordamper. Anvendes derfor som mellemlag i 3-lagsteknikken
 Nemt at vedligeholde og vaske
 Meget let

Ulemper 
 Kan ødelægges ved vask ved for høj temperatur
 Er brandbart
 Skaber statisk elektricitet
 Partikler, der slides af ved brug og vask, ender som mikroplastik i miljøet

Noter 

Kunstfibre
Tekstilfibre
Sankt Annæ Gade

Sankt Annæ Gade ligger på Christianshavn i København. Den er 450 meter lang, og går parallelt med Torvegade, fra Strandgade i nordvest, til Christianshavns Voldgade i sydøst. Sankt Annæ Gade og Torvegade udgør også de to eneste (bil)broforbindelser over Christianshavns Kanal, der ellers adskiller de to halvdele af Christianshavn fra hinanden. Broen der overfører Sankt Annæ Gade, kaldes Snorrebroen.

Vor Frelsers Kirke med det karakteristiske snoede spir, ligger i Sankt Annæ Gade 29.

Gaden er overvejende præget af beboelsesejendomme på 4-5 etager, med enkelte spredte forretninger i stuen. Desuden er der, især på stykket mellem Christianshavns Kanal og Wildersgade, en del cafeer, værtshuse og spisesteder. I Strandgadeenden fortsætter gaden ind på Udenrigsministeriets arealer med bl.a. Eigtveds Pakhus.

Billeder 

Gader i Indre By (København)
Christianshavn
Levade

Levade er en af den klassiske ridekunsts elementer inden for "Skolen over Jorden". 
Heste skal i denne øvelse løfte forparten fra jorden i en vinkel på ca. 30-35 grader. I modsætning til andre løft som pesade, der har en vinkel på ca 45 grader, gør den spidse vinkel, at hesten skal bruge store kræfter på at holde denne position. Det er derfor en øvelse, som kræver stor koncentration og kontrol over hestens krop.

Hestesport

en:Levade
fr:Airs relevés#Levade et pesade
Rafael Edholm

John Rafael Edholm (født 8. maj 1966 i Hägersten, Sverige) er en svensk fotomodel, skuespiller, manuskriptforfatter og instruktør, der blev landskendt i Danmark, da han spillede den charmerende og temperamentsfulde italiener Sonny i den danske filmsucces Den eneste ene. Han har siden medvirket i en række svenske film og tv-serier, og har bl.a. lagt stemme til Den Bestøvlede Kat i Shrek 2, Shrek den Tredje og Shrek Den Lykkelige på svensk.

Filmografi 
 1999 - Den eneste ene
 1999 - Anna Holt - polis (TV)
 2000 - Järngänget
 2000 - Vingar av glas
 2000 - Reuter & Skoog (TV)
 2001 - Livvakterna
 2002 - Beck – Kartellen (TV film)
 2003 - Hem till Midgård (TV)
 2005 - Komplett galen (også instruktør)
 2006 - Göta kanal 2 – Kanalkampen
 2006 - Babas bilar (også instruktør og manuskriptforfatter)
 2009 - Göta kanal 3: Kanalkungens hemlighet
 2010 - Wallander – Indrivaren

Eksterne henvisninger 
 

Skuespillere fra Sverige
Tegnefilmsdubbere
Skt. Gotthardtunnelen (jernbane)

Gotthardtunnelen er 15,0 kilometer lang jernbanetunnel, der forbinder det tysktalende Schweiz nord for Alperne med det italiensktalende Schweiz syd for, og dermed også Tyskland og Italien.

Tunnelen og de tilhørende jernbaneanlæg blev bygget som et jernbanealternativ til Skt. Gotthard-passet og indviet i 1882, efter en planlægnings- og byggeperiode på ca. 10 år. Ved åbningen af tunnelen var den verdens længste tunnel. Byggeriet varede fra september 1872 til maj 1882. Fra 1882 til Simplontunnelen åbnede i 1906 var Skt. Gotthard verdens togtunnel.

Byggeprocessen var baseret på teknik og erfaringer fra Frejustunnelen afsluttet kort før starten på Gotthardprojektet. På trods af erfaringerne kostede byggeriet 177 omkomne, herunder ejeren af entreprenørselskabet der udførte arbejdet samt 2.000 arbejdsdyr.

Det oprindelige budget var på 187 mill. Schweizerfrank, hvoraf Italien, Schweiz og Tyskland dækkede hhv. 45, 20 og 20 mill., mens resten blev fremskaffet af private investorer.

Galleri

Andre togtunneler i Alperne 
Listen nedenfor viser kun nogle af de lange togtunneler i Alperne:

 Simplontunnelen
 Frejustunnelen
 Furkatunnelen
 Appenninotunnelen
 Vagliatunnelen
 Vereinatunnelen
 Monte Santomarcotunnelen

Kildehenvisninger

Eksterne henvisninger 

Tunneler i Schweiz
Jernbanetunneler
Ticino
Etableret i 1882
Luganosøen

Luganosøen (på italiensk Lago di Lugano) er en sø i det sydøstlige Schweiz, på grænsen mellem Schweiz og Italien. Søen, der har navn efter byen Lugano, ligger mellem Lago Maggiore og Comosøen. 

I 1848 byggedes Melide-dæmningen på en moræne mellem Melide og Bissone. A2 motorvejen og Gotthard jernbanerne krydser søen her, forbindende Lugano med Chiasso. Dæmningen deler søen i et nordligt bassin på 27.5 km² og et sydligt på 21.4 km². Gennemløbstiden på 11,9 år i det nordlige bassin er betydeligt højere end det sydliges 2,3 år. (8,2 år i gennemsnit). Den territoriale fordeling er således, at 63% af søen er schweizisk, mens de resterende 27% tilhører Italien.

Rundt om søen 
Byer og bebyggelser rundt om søen, både i Schweiz (CH) og i Italien (I), begyndende med Lugano og derfra i solens retning:

 Lugano (CH)
 Cassarate (CH)
 Castagnola (CH)
 Gandria (CH)
 Oria (I)
 Valsolda (I)
 San Mamete (I)
 Cressogno (I)
 Cima
 Porlezza (I)
 Claino con Osteno (I)
 Caprino (CH)
 Campione d'Italia (I)
 Bissone (CH)
 Maroggia (CH)
 Melano (CH)
 Capolago (CH)
 Riva San Vitale (CH)
 Brusino-Arsizio (CH)
 Porto Ceresio (I)
 Brusimpiano (I)
 Lavena Ponte Tresa (I)
 Ponte Tresa (I/CH)
 Caslano (CH)
 Magliaso (CH)
 Agno (CH)
 Agnuzzo (CH)
 Montagnola (CH)
 Carabietta (CH)
 Figino (CH)
 Morcote (CH)
 Melide (CH)
 Paradiso (CH)

Henvisninger 

 
Ticino
Kuppel

En kuppel (af latin: cupula, diminutiv af cupa), en halvkugleformet hvælving over et rum. En kuppel kan være cirkelformet, elliptisk eller polygonisk.

Af bygningsværker med en kuppelkonstruktion kan blandt andet nævnes; Pantheon i Rom, Cattedrale di Santa Maria del Fiore i Firenze, Den blå Moske i Istanbul, Imam-moskéen i Isfahan og Saint Paul's Cathedral i London.

Note

Eksterne henvisninger 

 Ivan Tafteberg Jakobsen: Cirklens fuldkommenhed – Renæssancens arkitekturideal  (Kvant, december 2006)

Se også 
 Geodætisk kuppel

Kirkearkitektur
Tagformer
Bob Riley

Robert Renfroe "Bob" Riley (født 3. oktober 1944 i Ashland, Alabama) er en amerikansk politiker, der var den 54. guvernør i den amerikanske delstat Alabama fra 2003 til 2011. 

Riley tilhører det Republikanske Parti. Han var tidligere medlem for Alabama af Repræsentanternes hus i den amerikanske kongres.

Eksterne henvisninger 

Guvernører i Alabama
Personer fra Alabama
Luther Blissett

Luther Loide Blissett (født 1. februar 1958 i Falmouth, Jamaica) er en tidligere professionel jamaicansk/engelsk fodboldspiller og fodboldtræner. Blissett spillede som angriber for fodboldklubber såsom engelske Watford F.C., italienske AC Milan og det engelske fodboldlandshold i 1980'erne.

Blissett var en af de første sorte fodboldspillere til at spille for England og scorede et hattrick i hans første fulde landskamp, der var en 9-0 sejr over Luxembourgs fodboldlandshold. Dette gjorde ham til den første fodboldspiller til at score et hattrick for det engelske landshold. Blissett formåede sidenhen ikke at score i en landshold, hvilket gav aviserne til at give ham øgenavnet Luther Missitt.

Blissett har sidenhen lagt navn til et "multipel-navn" eller kollektivt pseudonym, som er blevet brugt af især italienske kunstnere siden 1994. Luther Blissett har skrevet en bestseller ved navn Q (publiceret i 1999, første gang i Italien), har deltaget i Biennalen i Venedig og har manipuleret massemedierne ved flere lejligheder i håb om at afsløre deres svindel eller sætte vigtige sager i deres søgelys.

Referencer

Eksterne henvisninger 
 

Fodboldspillere fra England
Fodboldspillere fra Jamaica
Fodboldspillere fra Watford F.C.
Fodboldspillere fra AC Milan